**VĀNES PAMATSKOLA**

Izglītības iestādes reģistrācijas Nr. 4312903111

Nodokļu maksātāja reģistrācijas Nr. 90000050975

“Prātnieki”, Vāne, Vānes pagasts, Tukuma novads, LV-3131

Tālrunis 63155148, mobilais tālrunis 29275398

 www.tukums.lv; www.vanespsk.lv e-pasts: vanespsk@inbox.lv

|  |
| --- |
|  |

 **APSTIPRINĀTA**

 ar Vānes pamatskolas direktora

 rīkojumu VPS/1-10/21/2 no 25.08.20201.

**kārtība, kādā tiek nodrošinātas covid – 19 infekcijas izplatības ierobežošanas prasības VĀNES PAMATSKOLAS Pirmsskolas izglītības grupās**

*Izdoti saskaņā ar Ministru kabineta*

*09.06.2020. noteikumiem Nr. 360*

*“Epidemioloģiskās drošības pasākumi*

*Covid-19 infekcijas izplatības*

*ierobežošanai”*

**I Vispārīgie jautājumi**

1. Kārtība, kādā tiek nodrošinātas Covid-19 infekcijas izplatības ierobežošanas prasības Vānes pamatskolas pirmsskolas izglītības grupās (turpmāk tekstā – Kārtība) ir saistoša visiem Vānes pamatskolas (turpmāk tekstā –Skola) pirmsskolas izglītības grupu (turpmāk tekstā - Grupa) darbiniekiem, izglītojamo vecākiem, izglītojamo likumiskajiem pārstāvjiem un citām personām, kas apmeklē Grupu.

2 .Kārtība nosaka:

 2.1. vakcinācijas, testēšanas vai pārslimošanas sertifikāta uzrādīšana un izņēmumi epidemioloģiskās drošības pasākumiem

 2.2. mājas karantīnas un izolācijas nosacījumi ievērošanu un veselības

 uzraudzību;

 2.3. rīcību, ja ir aizdomas vai tiek atklāts infekcijas gadījums Grupā;

2.4. distancēšanās pasākumus;

 2.5. higiēnas nodrošināšanu;

 2.6. individuālos profilakses pasākumus;

.

**II. Vakcinācijas, testēšanas vai pārslimošanas sertifikāta uzrādīšana un izņēmumi epidemioloģiskās drošības pasākumiem**

3. Skola organizē Grupas pedagogu un darbinieku testēšanu atbilstoši Slimību profilakses un kontroles centra tīmekļvietnē publicētajam algoritmam. Covid-19 testu neveic pedagogi un darbinieki ar sadarbspējīgu vakcinācijas vai pārslimošanas sertifikātu.

 4. Skola Grupas pedagogu un darbinieku testēšanu organizē sadarbībā ar laboratoriju, kura veic Covid-19 testus. Skolai ir tiesības nodot Grupas pedagogu un darbinieku datus (vārds, uzvārds, personas kods, dzimums, deklarētās, reģistrētās vai personas norādītās dzīvesvietas adrese, kontaktinformācija - tālruņa numurs, elektroniskā pasta adrese, ja tāda ir, pilsonības valsts, dzimšanas datums) attiecīgajai laboratorijai. Laboratorija testēšanas rezultātu ievada e-veselības sistēmā un nosūta Grupas pedagogam un darbiniekam uz viņa norādīto elektroniskā pasta adresi. Ja Grupas pedagogi un darbinieki atgriežas Grupā pēc prombūtnes vai neiekļaujas Skolas testēšanas grafikā, viņi ne vēlāk kā 48 stundu laikā pirms ierašanās Grupā Covid-19 testu veic patstāvīgi laboratorijā, kura sadarbojas ar Skolu un kurai ir nodoti Grupas pedagoga un darbinieka dati. Pozitīva Covid-19 testa gadījumā laboratorija par to informē Skolu.

5. Personas, kurām ir sadarbspējīgs pārslimošanas sertifikāts, kas apliecina, ka persona ir pārslimojusi Covid-19 infekciju, vai sadarbspējīgs vakcinācijas sertifikāts, kas apliecina, ka persona ir vakcinēta pret Covid-19 infekciju var Grupas darba telpā strādāt, nelietojot mutes un deguna aizsegus un neievērojot divu metru distanci. Uzturoties koplietošanas telpās, kā arī ja telpā atrodas personas, par kurām nav informācijas, ka tās ir vakcinētas pret Covid-19 infekciju, tiek ievērota divu metru distance un lietoti mutes un deguna aizsegi.

6. Grupā ir atļauts uzturēties arī personām ar apliecinājumu papīra vai digitālā formā par negatīvu Covid-19 testa rezultātu, kuru uzrāda par izglītības procesa īstenošanu atbildīgajai personai.

 **II Mājas karantīnas un izolācijas nosacījumu ievērošana un veselības uzraudzība**

7. Grupā netiek pieļauta personu ar elpceļu infekcijas pazīmēm klātbūtne.

8. Izglītojamie ar infekcijas slimības pazīmēm netiek pieņemti Grupā.

9. Grupā ir izstrādāta Infekcijas slimību ierobežošanas kārtība , ja izglītojamajam

 tiek konstatētas infekcijas slimības pazīmes.

**10. Izglītojamo vecākiem, likumiskajiem pārstāvjiem ir pienākums ievērot**

 **pašizolāciju, mājas karantīnas un izolācijas nosacījumus, saskaņā ar MK**

 **09.06.2020. not. Nr. 360.**

11. Izglītojamo vecākiem, likumiskajiem pārstāvjiem ir pienākums informēt Grupas

 skolotājas par izglītojamā prombūtnes iemeslu.

12. Izglītojamo vecākiem, likumiskajiem pārstāvjiem ir pienākums nekavējoties

 informēt Grupas skolotāju , ja izglītojamam ir konstatēta Covid-19 infekcija.

13. Izglītojamo uzņemšana Grupā notiek vecākiem iepriekš piesakoties pa tālruni pie

 Vānes pamatskolas lietvedes. Lietvede pārliecinās vai vecākiem ir sadarbspējīgs pārslimošanas sertifikāts, kas apliecina, ka persona ir pārslimojusi Covid-19 infekciju, vai sadarbspējīgs vakcinācijas sertifikāts, kas apliecina, ka persona ir vakcinēta pret Covid-19 infekciju.

**III Rīcība, ja ir aizdomas, vai tiek atklāts infekcijas gadījums Grupā**

**14. Ja** **Grupas darbiniekam, veicot darba pienākumus, parādās akūtas elpceļu**

 **infekcijas pazīmes (drudzis, klepus, elpas trūkums), darbinieka pienākums**

 **ir:**

 14.1. pārtrauks darba pienākumu veikšanu, doties mājās;

 14.2. telefoniski informēt Vānes pamatskolas vadību, sazināties ar ģimenes ārstu;

 14.3. ja ir iespējams kontakts ar citiem cilvēkiem Grupā vai citur, darbinieks lieto

 sejas masku vai mutes un deguna aizsegu;

 14.4. darbinieks var atgriezties darbā tikai ar ārsta norādījumu.

**15. Ja izglītojamajam, atrodoties Grupā, parādās akūtas elpceļu infekcijas**

 **pazīmes (drudzis, klepus, elpas trūkums),** **Grupas skolotājs:**

 15.1. izolē izglītojamo atsevišķā telpā, un ja nepieciešams atbilstoši izglītojamā

 vecumam, nodrošina tā paša pieaugušā, kas kontaktējās ar izglītojamo pirms

 tam, klātbūtni, lai novērstu darbinieka inficēšanās risku izglītojamais lieto

 sejas masku vai deguna un mutes aizsegu, bet darbinieks – medicīnisko sejas

 masku;

 1152. sazinās ar izglītojamā vecākiem vai likumiskajiem pārstāvjiem, kas

 nekavējoties ierodas pēc izglītojamā. Vecāki telefoniski kontaktējas ar savu

 ģimenes ārstu;

 15.3. izglītojamais tiks ārstēts atbilstoši veselības stāvoklim un atgriezīsies Grupā

 saskaņā ar ārstējošā ārsta norādījumiem.

16. Ja darbiniekam vai izglītojamam Grupā tiek konstatēti nopietni veselības

 traucējumi (piemēram, smakšana), tiek izsaukts Neatliekamās medicīniskās

 palīdzības dienests.

17. Ja akūtas elpceļu infekcijas pazīmes (drudzis, klepus, elpas trūkums) konstatētas

 diviem vai vairāk izglītojamiem un ir radušās aizdomas par grupveida saslimšanu,

 Grupas skolotājs rīkojas atbilstoši infekcijas slimību ierobežošanas kārtībai:

 17.1. izolē izglītojamos, nodrošinot pieaugušā klātbūtni, lieto sejas maskas un

 mutes/deguna aizsegus atsilstoši iepriekš minētajam,

 17.2. sazinās ar izglītojamā vecākiem vai likumiskajiem pārstāvjiem un Vānes

 pamatskolas direktoru, kurš nodrošina informācijas sniegšanu telefoniski

 Slimību profilakses un kontroles centra (turpmāk – SPKC) attiecīgās

 reģionālās nodaļas epidemiologam.

18. Ja izglītojamam vai Grupas darbiniekam tiks konstatēta Covid-19 infekcija, un

 šis gadījums būs epidemioloģiski saistīts ar konkrēto Grupu, SPKC epidemiologi

 noteiks īpašus pretepidēmijas pasākumus atbilstoši konkrētajai situācijai un

 sniegs individuālas rekomendācijas Vānes pamatskolas vadībai, iesaistītajām

 personām, kā arī lems par karantīnas noteikšanas nepieciešamību atsevišķai

 Grupai vai Vānes pamatskolai:

 18.1. Vānes pamatskolas direktoram ir pienākums pildīt SPKC norādījumus;

 18.2.Vānes pamatskolas direktors par šo faktu un saņemtajiem SPKC

 norādījumiem informē Vānes pamatskolas dibinātāju

**IV Distancēšanās pasākumi**

19. Grupā ir izstrādāta izglītojamo vecākiem vai likumiskajiem pārstāvjiem un citām

 personām saistoša uzturēšanās kārtība. Personas, kurām ir sadarbspējīgs pārslimošanas sertifikāts, kas apliecina, ka persona ir pārslimojusi Covid-19 infekciju, vai sadarbspējīgs vakcinācijas sertifikāts, kas apliecina, ka persona ir vakcinēta pret Covid-19 infekciju var darba telpā strādāt, nelietojot mutes un deguna aizsegus un neievērojot divu metru distanci. Uzturoties koplietošanas telpās, kā arī ja telpā atrodas personas, par kurām nav informācijas, ka tās ir vakcinētas pret Covid-19 infekciju, tiek ievērota divu metru distance un lietoti mutes un deguna aizsegi.

20. Grupas darbiniekiem un izglītojamiem redzamās vietās tiek izvietotas skaidri

 salasāmas norādes par 2 m distances ievērošanu no citām personām.

21. Par izglītojamo vecākiem vai likumiskajiem pārstāvjiem un citām personām

 izstrādāto uzturēšanās kārtības ievērošanu Grupā ir atbildīga skolotāja.

22. Izglītojamo vecāki vai likumiskie pārstāvji un citas personas neuzturas Grupas

 telpās bez vajadzības, lai mazinātu pulcēšanās iespējas (piemēram, grupu

 ģērbtuvēs).

23. Grupā pēc iespējas izglītojamo gultas izvieto tālāk vienu no otras un ievēro

 principu “galva pret kājām”.

**V Higiēnas nodrošināšana**

**24. Lai nodrošinātu higiēnas prasību ievērošanu** **Grupā, darbinieki:**

 24.1. bieži un rūpīgi mazgā rokas ar ūdeni un ziepēm (pirms un pēc ēšanas, pēc

 tualetes apmeklējuma, pēc pastaigas ārā, pēc autiņbiksīšu maiņas

 izglītojamajiem, pēc telpu uzkopšanas) vismaz 40 sekundes;

 24.2.dezinficē rokas ar 70 % spirtu saturošu roku dezinfekcijas līdzekli;

 24.3. lieto maiņas apavus. Pēc apavu maiņas mazgā rokas.

**25. Lai nodrošinātu higiēnas prasību ievērošanu** **Grupā , izglītojamie:**

 25.1. bieži un rūpīgi mazgā rokas ar ūdeni un ziepēm (pirms un pēc ēšanas, pēc

 tualetes apmeklējuma, pēc pastaigas ārā);

 25.2. roku nosusināšanai lieto vienreiz lietojamos dvieļus vai auduma dvieļus

 atbilstoši individuālajam marķējumam.

26. Grupas darbinieki māca izglītojamajiem pareizi mazgāt rokas, ievērojot SPKC

 mājas lapā publicētos ieteikumus “Roku mazgāšana” u.c.

27. Grupa nodrošina visiem izglītojamajiem, darbiniekiem, izglītojamo vecākiem vai

 likumiskajiem pārstāvjiem un citām personām iespēju ievērot roku higiēnu.

28. Grupas darbinieki lieto individuālus rakstāmpiederumus.

29. Grupas darbinieki regulāri vēdina telpas (pirms izglītojamo ierašanās Grupā,

 pirms rotaļnodarbībām, dodoties pastaigā, grupas telpu diendusas laikā).

30. Grupas skolotāju palīgi regulāri veic telpu uzkopšanu, rūpīgi tīra un

 dezinficē visas koplietošanas virsmas (piemēram, durvju rokturus, galdu virsmas,

 krēslu roku balstus un atbalsta virsmas, virsmas tualetēs, ūdens krānus),

 pielietojot dezinfekcijas līdzekļus, atbilstoši telpu uzkopšanas plānam. Tualetes

 telpu mitro uzkopšanu veic vismaz reizi 3 stundās.

31. Grupas telpās netiek izmantotas rotaļlietas, kuras nevar regulāri mazgāt ar

 mazgāšanas līdzekli (mīkstās rotaļlietas).

32. Izglītojamie nedrīkst nest rotaļlietas no mājām.

33. Grupa neizmanto paklājus, spilvenus, sēžammaisus bērnu rotaļu zonā.

**VI Individuālie profilakses pasākumi**

34. Grupa informē darbiniekus, izglītojamo vecākus vai likumiskos pārstāvjus un

 citas personas par Covid-19 simptomiem un individuāliem profilakses

 pasākumiem drukātā veidā, nodrošinot šādas informācijas pieejamību:

 34.1. saslimstot ar akūtu elpceļu infekcijas slimību (paaugstināta temperatūra,

 klepus, rīkles iekaisums, elpas trūkums) nekavējoties sazināties ar ārstu un

 nedoties uz darbu, izglītības iestādi, neapmeklēt sabiedriskas vietas,

 neizmantot sabiedrisko transportu un maksimāli ierobežot jebkādus

 kontaktus, lai neinficētu citus cilvēkus;

 34.2. neklepot un nešķaudīt citiem virsū. Klepojot un šķaudot nosegt muti un

 degunu ar vienreizlietojamo salveti, kuru pēc lietošanas izmest atkritumos,

 un pēc tam nomazgāt rokas;

 34.3. ja nav pieejamas vienreizlietojamās salvetes vai kabatlakatiņš, klepot vai

 šķaudīt iekšējā elkoņa locītavas virsmā (piedurknē), bet nedarīt to plaukstā;

 34.4.neļaut, ka pašam šķauda vai klepo virsū (pēc iespējas ietverot ne mazāk kā

 divu metru distanci no slimajām personām)

 34.5.rūpīgi mazgāt rokas ar ziepēm pēc sabiedrisku vietu apmeklēšanas; ja nav

 iespējams nomazgāt rokas, izmantot spirtu saturošu roku dezinfekcijas

 līdzekli;

 34.6..atcerēties, ka skārienjutīgās ierīces, piemēram, viedtālruņu virsmas arī var

 būt piesārņotas ar vīrusiem un baktērijām, tādēļ ieteicams regulāri tās tīrīt,

 izmantojot spirtu saturošus dezinfekcijas līdzekļus;

 34.7.nepieskarties mutei, acīm vai degunam, kamēr nav nomazgātas rokas.

**VII Noslēguma jautājumi**

35. Kārtības ievērošana ir obligāta Grupas darbiniekiem, izglītojamo vecākiem vai

 likumiskajiem pārstāvjiem un citām personām, kas uzturas Grupā .

36. Grupas darbinieki un izglītojamo vecāki iepazīstas ar Kārtību un apliecina to ar

 savu parakstu izstrādātā veidlapā.

37.Kārtība tiek saskaņota ar Vānes pamatskolas dibinātāju un ir apstiprināta 2021.

 gada 25. augusta Vānes pamatskolas vadības sēdē.